Nhar il-Ħamis li ġej, il-Parlament Ewropew se jiddiskuti l-aħħar żviluppi b'rabta mal-każ tal-assassinju tal-ġurnalista Daphne Caruana Galizia. Il-Kummissjoni Ewropea mistennija toħroġ stqarrija fuq il-kwistjoni. Saret oġġezzjoni bil-qawwa għal dan id-dibattitu mill-MEPs Maltin Alex Agius Saliba u Cyrus Engerer. Agius Saliba qal li "over our dead bodies" isir dibattitu bħal dan, filwaqt li Engerer qal li jekk il-Parlament Ewropew jiddeċiedi li jsir id-dibattitu, ikun qed jaġixxi b'mod insensittiv. Minkejja l-fehma ta' dawn l-MEPs, id-dibattitu se jsir. L-MEP Malti David Casa, li kien wieħed minn dawk li stinka biex dan id-dibattitu jsir, laqa' din l-aħbar u qal li Malta trid tiġi protetta mill-Gvern tagħha, u mhux li l-Gvern jipproteġiha. The European Parliament has decided that a debate on the latest revelations on the Daphne Caruana Galizia murder case… Posted by David Casa on Tuesday, March 23, 2021 L-MEP Sven Giegold kiteb li nħasset il-ħtieġa għal dan id-dibattitu speċjalment wara l-arrest ta' Keith Schembri l-ġimgħa li għaddiet, li kien iċ-Chief of Staff tal-eks Prim Ministru Joseph Muscat. Schembri qed jinżamm arrestat fuq korruzzjoni, ħasil tal-flus u frodi, flimkien ma' disa' persuni oħra. Ġie spjegat li l-Kummissjoni Ewropea se tkun preżenti fil-plenarja, imma l-Kunsill irrifjuta li jipparteċipa. Fil-plenarja t'April se jittieħed vot fuq il-qagħda tas-Saltna tad-Dritt f'Malta. Aqra wkoll Casa jikkritika kliem Agius Saliba kontra dibattitu fuq Daphne fil-PE Fl-aħħar xahar kien hemm żviluppi kbar fl-investigazzjoni ta' dal-każ li bdew propju bħal-lum xahar meta Vince Muscat il-Koħħu, wieħed mill-irġiel akkużati, wieġeb ħati għall-involviment tiegħu. Hu ngħata 15-il sena ħabs u beda jixhed kontra l-aħwa Alfred u George Degiorgio, ukoll akkużati fil-każ. Apparti hekk, ġew arrestati l-aħwa Adrian u Robert Agius magħrufin bħala Ta' Maksar, akkużati li provdew il-bomba li qatlet lill-ġurnalista. Illum l-aħwa Degiorgio talbu maħfra presidenzjali bil-patt li jgħidu dak li jafu fuq il-qtil, inkluż min kien l-eks Ministru li ordna li tinqatel il-ġurnalista. Aqra aktar L-aħwa Degiorgio jitolbu maħfra biex jiżvelaw min hu l-politiku li ordna l-qtil ta' Daphne Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_605ae60c69889_rand.td-a-rec-img{text-align:left}.td_uid_3_605ae60c69889_rand.td-a-rec-img img{margin:0 auto 0 0}